Anna Nicole Smith
Vickie Lynn Hogan poznata pod umjetničkim imenom Anna Nicole Smith (28. novembar 1967 – 8. februar 2007) bila je američka manekenka i glumica, poznata po izuzetno burnom privatnom životu, koga su pred kraj obilježile tragedije. 

Odrasla je u mjestu Mexia u državi Teksas, te je napustila srednju školu te se sa navršenih 18 godina oženila za kuhara Billyja Waynea Smitha kome je rodila sina po imenu Daniel. Smith je, zahvaljujući raskošnim oblinama, počela uspješnu karijeru striptizete; u jesen 1991. je prilikom nastupa u houstonskom klubu Gigi's upoznala J. Howarda Marshalla, naftnog tajkuna koji je u to vrijeme imao preko 85 godina, te koji ju je nakon toga počeo obasipati novcem, darovima i ponudama za brak.

Smith je istovremeno privukla pažnju i modnih fotografa. U martu 1992. se pod imenom Vicki Smith pojavila na naslovnici Playboya, a na kraju iste godine je proglašena Ljepoticom godine. Smith, koju su zbog tjelesnih proporcija često uspoređivali sa Jayne Mansfield, je nakon toga otpočela manekensku karijeru. Pokušaji da tako stečeni publicitet iskoristi kao glumica, međutim, nisu imali uspjeha. 

Smith je pažnju daleko više privukla privatnim životom. 3. februara 1993. se razvela od svog prvog muža, te 27. juna 1994. udala za tada 89-godišnjeg Marshalla. Brak, koji je zbog nepojmljivo visoke razlike u dobi supružnika i sumnji u motive mlade Anne Nicole u američkim je medijima proglašen "brakom godine", potrajao je sve do Marshallove smrti nepunih 15 mjeseci kasnije. Nekoliko tjedana kasnije je Marshallov sin E. Pierce Marshall osporio Annin zahtjev za ostavinom, što je dovelo do izuzetno dugotrajne i komplicirane parnice poznate kao Marshall vs. Marshall, u koju će se na kraju upetljati administracija predsjednika Busha i Vrhovni sud, a koja neće biti dovršena za Marshallovog i Smithinog života.

1. juna 2006. je Smith na službenoj web-stranici objavila da je trudna. 7. septembra je rodila kćer po imenu Danielynn; do kraja života nije navela tko je otac. Tri dana kasnije je njen sin 20-godišnji sin Daniel Wayne umro; službena istraga, koja je potrajala više od dvije godine, je za smrt okrivila predoziranje drogom.

8. februara 2007. je pronađena mrtva u hotelu u gradu Hollywood na Floridi. Službena istraga je kao uzrok smrti navela slučajno predoziranje lijekovima. Poslije smrti je njen odvjetnik Howard E. Koch naveo da je otac Danielynn, a potom je slično tvrdio cijeli niz celebrityja; na kraju je temeljem DNK analazie ocem proglašen fotograf Larry Birkhead koji danas sa Danielynn živi u Kentuckyju.

Djelo

Filmografija

Televizija

Muzički video spotovi

Izvori

Vanjske veze 

 
 
 
 
 
 
 Anna Nicole Smith at the FBI Vault

Američke manekenke
Američke filmske glumice
Američke televizijske glumice